# ADSR

### Wikipedia

ADSR-vaippageneraattori (eng. ADSR-envelope generator). Lyhenne ADSR tulee sanoista Attack, Decay, Sustain, Release eli aloitus, lisäys, pito ja vapautus. Näitä parametrejä käytetään yleisesti syntetisaattoreiden luoman soinnin moduloimiseen. Yleisimmin näillä luodaan jänniteohjatun vahvistimen avulla instrumentin soinnille ominaiset amplitudin ("äänenvoimakkuuden") muutokset ajassa tai ohjataan vaikkapa suodinta siten, että se reagoi koskettimiston painallukseen.

Kun mekaaninen soitin tuottaa ääntä, niin sen äänenvoimakkuus muuttuu ajan suhteen, niin että esimerkiksi uruilla koskettiman painalluksella ääni alkaa heti täydellä voimalla ja pysyy siinä niin kauan kuin kosketin on alhaalla ja lakkaa heti sen jälkeen kun kosketinta vapautetaan (kotiuruilla olohuoneessa). Sitä vastoin kitaralla voimakkuus on heti näppäilyn jälkeen voimakkain ja häipyy ajan myötä (syntetisaattorilla ääni häipyy vaikka kosketin alhaalla).

ADSR-moduuli syntetisaattorissa lähettää siis neliportaisen ohjausjännitesarjan, joka liipaistaan esimerkiksi koskettimiston painalluksesta:

- ATTACK määrittelee äänen iskunopeuden, eli ajan jossa ohjausjännite nousee maksimiinsa ja siirtyy decay-vaiheeseen. Esimerkiksi iskusoittimilla ja uruilla tämä tapahtuu nopeasti, kun taas sellolla useimmiten hitaasti.

- DECAY määrittelee kauanko jännitteen kestää laskea sustain- tasolle

- SUSTAIN: jännite pysyy tällä tasolla mikäli liipaisujännite jatkuu, eli esimerkiksi kosketin pidetään alas painettuna.

- RELEASE määrittelee kauanko ohjausjännitteen kestää pudota nollaan liipaisujännitteen pudottua, eli esimerkiksi koskettimen vapauduttua. Esimerkiksi kellopelissä ja pianossa tämä voi olla pitkä (pedaali alhaalla).

Vaikka useimmiten näitä käytetään amplitudin ohjaamiseen, niin niitä voi käyttää myös suodattimien ja oskillaattoreiden taajuuksien ohjaamiseen.

| Tämä elektroniseen musiikkiin liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/d/s/ADSR_f3c5.html

Luokat: Syntetisaattorit | Elektronisen musiikin tyngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Deutsch
- English
- Français
- Italiano
- Nederlands
- Português
- Русский
- Svenska